מאיזה עדכון אפשר לבטל את ההאטה?
iOS 11.3
דיווחים על האטת אייפונים ותיקים אינם חדשים, אולם רק בתחילת השנה הודתה לראשונה אפל כי היא מאטה מכשירים ישנים כדי "להגן על הסוללה הישנה". מנכ"ל החברה, טים קוק, הסביר אז את ההאטה: "…כל הסוללות מזדקנות לאורך הזמן והופכות להיות לא בריאות בנקודה מסוימת, וסוללות לא בריאות הן בעלות סבירות גבוהה יותר לאתחולים לא צפויים". עם זאת, עדכון iOS 11.3 שיצא לפני כשבועיים מאפשר לשלוט בביצועי המכשיר ולבטל למעשה את ההאטה המכוונת. בנוסף, אפל הוזילה את מחיריהן של הסוללות שמתאימות למכשירים הישנים. בין המכשירים שסבלו מההאטה המכוונת ניתן למנות את האייפון 6, אייפון 6s, אייפון 7 והאייפון SE.
מהעדכון iOS 11.3 ניתן לבטל את ההאטה של מכשירי אפל עקב סוללה מתבלות.